Billijs Džoels

**Viljams Mārtins "Billijs" Džoels** (; dzimis ) ir amerikāņu dziedātājs, dziesmu autors un pianists. Iesaukts par "Klavieru vīru" (*Piano Man*) pēc viņa 1973. gada populārās dziesmas ar tādu pašu nosaukumu, Džoels guvis ievērojamus panākumus kā solomākslinieks kopš 20. gadsimta 70. gadiem. Laika posmā no 1971. līdz 1993. gadam viņš izdeva 12 studijas albumus popa un roka žanros, bet 2001. gadā izdeva klasiskās mūzikas kompozīciju albumu. Ar vairāk nekā 160 miljoniem pārdotu ierakstu visā pasaulē Džoels ir viens no visu laiku vislabāk savus ierakstus pārdevušajiem māksliniekiem un viens no savus ierakstus visvairāk pārdevušajiem solomāksliniekiem visā ASV. Viņa 1985. gada labāko dziesmu apkopojuma albums *Greatest Hits – Volume I & Volume II* ir viens no pārdotākajiem albumiem ASV.

Džoels dzimis Bronksā, Ņujorkā, un uzaudzis Longailendā, kur pēc mātes uzstājības sāka apmeklēt klavierstundas. Pēc vidusskolas pamešanas, lai veidotu mūzikas karjeru, Džoels piedalījās divās neilgi pastāvošās grupās, *The Hassles* un *Attila*, pirms parakstīja ierakstu līgumu ar *Family Productions* un uzsāka solokarjeru ar savu debijas albumu *Cold Spring Harbor* (1971). 1972. gadā Džoels piesaistīja *[[Columbia Records]]* uzmanību pēc tam, kad dzīvā uzstāšanās radiopārraidē ar dziesmu *Captain Jack* kļuva populāra Filadelfijā, mudinot viņu parakstīt jaunu ierakstu līgumu ar uzņēmumu, ar kuru viņš izdeva savu otro albumu *Piano Man* (1973). Pēc *Streetlife Serenade* (1974) un *Turnstiles* (1976) Džoels guva kritiķu atzinību un komerciālus panākumus ar *The Stranger* (1977). Tas kļuva par *Columbia* visvairāk pārdoto ierakstu, pārdodot vairāk nekā 10 miljonus kopiju un radot hitu singlus *[[Just the Way You Are]]*, *[[Movin' Out (Anthony's Song)]]*, *[[Only the Good Die Young]]*, *[[She's Always a Woman]]*, *Scenes from an Italian Restaurant* un *Vienna*.

Džoela albums *52nd Street* (1978) bija pirmais albums, kas sasniedza pirmo vietu *[[Billboard 200]]* topā. *Glass Houses* (1980) bija mēģinājums nostiprināties kā roka māksliniekam, tajā iekļautas dziesmas *[[It's Still Rock and Roll to Me]]* (Džoela pirmais singls, kas sasniedza *[[Billboard Hot 100]]* topa virsotni), *[[You May Be Right]]*, *[[Don't Ask Me Why]]* un *[[Sometimes a Fantasy]]*. *The Nylon Curtain* (1982) radās vēlmes radīt liriskāku un melodiski ambiciozāku mūziku rezultātā. *An Innocent Man* (1983) kalpoja kā veltījums mūzikas žanriem, ar kuriem Džoels bija audzis 20. gadsimta 50. gados, piemēram, ritmblūzam un *doo-wop*; tajā iekļautas *[[Tell Her About It]]*, *[[Uptown Girl]]* un *[[The Longest Time]]* — trīs no viņa pazīstamākajām dziesmām. Pēc *River of Dreams* (1993) Džoels lielākoties pārtrauca albumu radīšanu, lai gan vēlāk izdeva *Fantasies & Delusions* (2001), kurā bija iekļautas viņa komponētās klasiskās kompozīcijas. Džoels ierunāja balss lomu 1988. gada *Disney* animācijas filmā "Olivers un draugi", izpildot dziesmu *[[Why Should I Worry?]]*, un piedalījās vairāku filmu skaņu celiņu veidošanā, tostarp *[[Easy Money]]* (1983), *[[Ruthless People]]* (1986), "Savējo līga" un *[[Honeymoon in Vegas]]* (abas 1992. gada). Džoels atgriezās pie jaunas mūzikas komponēšanas ar 2024. gada singlu *[[Turn the Lights Back On]]*.

Džoelam ir bijusi veiksmīga koncertu karjera, uzstājoties visā pasaulē. 1987. gadā viņš kļuva par vienu no pirmajiem māksliniekiem, kas sarīkoja roka tūri Padomju Savienībā. Džoelam ir bijuši 33 Top 40 hiti ASV, no kuriem trīs (*[[It's Still Rock and Roll to Me]]*, *[[Tell Her About It]]* un *[[We Didn't Start the Fire]]*) sasniedza *Billboard Hot 100* topa virsotni. Viņš ir nominēts 23 ''Grammy'' balvām, iegūstot sešas, tostarp "Gada albums" par *52nd Street*. Džoels tika uzņemts Dziesmu autoru slavas zālē 1992. gadā, Rokenrola slavas zālē 1999. gadā un Longailendas mūzikas slavas zālē 2006. gadā. Viņš saņēma 2001. gada Džonija Mersera balvu no Dziesmu autoru slavas zāles un tika godināts 2013. gada Kenedija centra godalgās.

## Diskogrāfija
;Studijas albumi
* 1971: *[[Cold Spring Harbor]]*
* 1973: *[[Piano Man]]*
* 1974: *[[Streetlife Serenade]]*
* 1976: *[[Turnstiles]]*
* 1977: *[[The Stranger (albums)|The Stranger]]*
* 1978: *[[52nd Street]]*
* 1979: *[[Glass Houses]]*
* 1982: *[[The Nylon Curtain]]*
* 1983: *[[An Innocent Man]]*
* 1986: *[[The Bridge]]*
* 1989: *[[Storm Front]]*
* 1993: *[[River of Dreams]]*
* 2001: *[[Fantasies & Delusions]]*

## Atsauces

## Ārējās saites

*